stanford-oval/wikipedia huggingface dataset:
רן דברת
ביוגרפיה

דברת, הוא בוגר המחלקה לתקשורת חזותית בבצלאל ובית הספר למחזאות של סדנאות הבמה. עבד כקופירייטר באדלר חומסקי & ורשבסקי וכפרילנסר.
דברת יצר סדרות טלוויזיה קומיות רבות שחלקן משודרות עד היום ובהן תוכנית המערכונים קצרים ששודרו ברשת, לה פמילייה לערוץ 10 בכיכובם של מריאנו אידלמן ורותם אבוהב, לערוץ הילדים מריו, והקלמרים.
למחוץ לחוק ששודרה בקומדי סנטרל ובנות הזהב.
דברת השתתף בכתיבת לתוכניות טלוויזיה רבות. ב-2001 כתב לתוכנית הבידור חלומות בהקיציס ששודרה בערוץ 2, לתוכנית ההמשך החטא ועונשו, ולפיני הגדול. ב-2004 הצטרף לצוות הכותבים בעונה הראשונה של ארץ נהדרת, ב-2008 יצר וכתב את הקומדיה גומרות הולכות ותוכנית המערכונים הישראלים של מה קשור, שאותה כתב לצד יגאל שפירא, אורי כץ וחן אביגדורי. כתב לשבוע סוף החדש, הספסל האחורי וקצר משפחתי ששודרו ברשת.
כתב גם למלון של פיני, כתב לחנה לסלאו את מופע הבידור "לסלאו לא נחה", ולליטל שוורץ את מופע הסטנד-אפ.
ב-2019, יצר וכתב את הסדרה אבא משתדל של טל פרידמן לצד עודד דוידוף, וכותב למועדון לילה בקשת 12, זהו זה! ולקובי וליטל. 
דברת כתב את התסריט לסרט "נווה ברושים" שמביים שי קפון, קיבל מימון מקרן רבינוביץ ונמצא בשלבי צילום.
נוסף לפעילותו בטלוויזיה ובקולנוע, ב-2016, יצא לאור הרומן שחיבר, "חזקים ברוסיה" בהוצאת אחוזת בית. חיבר כתבות הומוריסטיות למגזין בלייזר.
ב-2020 עלה המחזה "לא משלנו" שבוים על ידי רועי שגב לתיאטרון באר שבע.
ב-2022 כתב את המחזה ״עד לבית״ בתיאטרון רמלה.
חיים אישיים

דברת נשוי ואב לשניים.
הערות שוליים

↑  נירית אנדרמן, קרן רבינוביץ תשקיע 4 מיליון שקל בשני סרטים ישראליים, באתר הארץ, 15 בדצמבר 2015
↑  דוד רוזנטל‏, "לא נעים מת מזמן", אמר כוכב ההצגה. "מת? מי מת?", ענה חברו. ואנו התכווצנו במבוכה, באתר וואלה, 12 בפברואר 2020
↑  יוספה קמחי, ‏אצלכם בבית: הצגה חדשה בשיתוף הקהל בבתים ברמלה, באתר מעריב אונליין, 28 בדצמבר 2022
שלמה סדן

| --- | --- |

שלמה סדן, 2012
 לידה:  6 במרץ 1951 (בן 73) בית זרע, ישראל
 מדינה:  ישראל 
 תקופת הפעילות:  מ-1979
 עיסוק:  סופר
 פרופיל ב-IMDb
 
שלמה סדן (נולד ב-6 במרץ 1951) הוא שחקן, מדבב, נהג מונית וסופר ישראלי.
ביוגרפיה

סדן נולד וגדל בקיבוץ בית זרע ושיחק כדורעף בהפועל בית זרע. ב-1979 סיים לימודי משחק בבית הספר למשחק של סמינר הקיבוצים. מאז 2001 משמש כקריין ומקליט ספרים בספרייה המרכזית לעיוורים כבדי ראייה ומוגבלים. ב-2007 היה עורך העיתון המקומי בעיר מגוריו שהם.
מ-2009 בחר לעבוד כנהג מונית, הנמצאת ברשותו. בחירה זו מאפשרת לו לברור את התפקידים המוצעים לו כשחקן.
ב-2016 יצא ספר הביכורים של סדן, "ספרי לי עוד על מאריק", בהוצאת Epublish (איפאבליש).
ביוגרפיה > תיאטרון

עם סיום לימודיו החל לשחק בתיאטרון באר שבע.
ב-2001 שיחק במחזמר "היידי בת ההרים" שכתב וביים מאיר מיימון (ע"פ ספרה של יוהנה ספירי). ב-2002 שיחק במחזמר "סאלח שבתי" שכתב אפרים קישון וביים זאב רווח בהפקת הדרן וצח כרמלי. ב-2009 שיחק במחזמר "הרשל'ה 2" שכתב וביים מנחם גולן בהפקת אלי מנדל, ובמחזמר "טופלה טוטוריטו" שכתב וביים מנחם גולן (ע"פ הסיפור "האולר" מאת שלום עליכם).
ב-2015 גילם עורך דין במחזמר "הזמיר" מאת נועם חורב ושי ג'ברי שביים קלוד דדיה במסגרת חג המחזמר בת-ים.
ביוגרפיה > טלוויזיה וקולנוע

ב-1989 שיחק בסרט "הניצחון של ברק" שכתבה יפה כלב (בעקבות הספר "אור ואלכסנדרה" מאת יצחק נוי) וביים חיים כלב. ב-1992 גילם עסקן במעברה בסרט "טיפת מזל" שכתבו חנן פלד וזאב רווח שגם ביים.
בין השנים 1995–2000 גילם את מייק לינוביץ' בסדרה "רמת אביב גימל".
ב-1998 שיחק בסדרת הטלוויזיה "החוף הדרומי" ששודרה בערוץ 2. ב-1999 גילם את אונסיס בסדרת הטלוויזיה "מנדל וגורנשטיין חקירות בע"מ" שכתבו גיא מרוז ויוני להב וביים מיקי בהגן ששודרה בערוץ 1. ב-2006 גילם מנחה תוכנית בסרט "הדברים שמאחורי השמש" שכתב וביים יובל שפרמן. ב-2006 גילם במאי בסדרה "החיים זה לא הכל" שכתב דניאל לפין וביים עדי בנימינוב. ב-2010 גילם גינקולוג בסדרה "טקסי דרייבר" שכתב יובל סגל וביים איתן ענר. ב-2011 שיחק בסרט "לא רואים עליך" שכתבו טל עומר ומיכל אביעד שגם ביימה. ב-2011 גילם את נחושתן, תפקיד אורח בסדרה "פולישוק" שכתב וביים שמואל הספרי וגילם את מיכאל בסדרה "אורים ותומים" שכתב שוקי בן נעים וביים אריאל בנבג'י. ב-2012 גילם את פרופסור ניומן בסרט "הסיפור של יוסי" שכתב איתי סגל וביים איתן פוקס, גילם את עמי בסדרה "בנות הזהב" שכתבו לי גילת ואריק שגב וביימה שירילי דשא.
סדן נחשב ככוכב בולט בסרטי קולנוע חרדי, ושיחק במספר סרטים של הבמאי יהודה גרובייס: "הנקמה היהודית 2: חטיפת אייכמן" (2004, 2 חלקים), "כוחם של תהילים" (2005), "הנקמה היהודית 3: משימה בנפאל" (2005), "אבודים בדרך" (2005), "אחים לנצח" (2005, 2 חלקים), "האוצר מסיני" (2006), "העיתון" (2006, 5 חלקים), "הזכייה הגדולה" (2011), "נקמה יהודית 6: עזה במוקד" (2024) ועוד.
ביוגרפיה > דיבוב

1993: "אני רוצה לדעת"
2001: "דיג'ימון"
2000: "פוקימון" ו"שינזו"
2003: "ליגת הצדק" ו"הרפתקאות החדשות של פינוקיו"
2006: "ליגת הצדק ללא גבולות"
חיים אישיים

סדן היה נשוי לדורית, סמנכ"לית השיווק של חברת שיכון ובינוי, ממנה התגרש ב-2012, ולהם שתי בנות.
אחיו, מוטל'ה (מרדכי) סדן, נפל במלחמת יום הכיפורים.
מתגורר בשוהם, ועוסק כיום כנהג מונית במוניות הדר בנמל התעופה בן-גוריון.
הערות שוליים

↑  מחזמר לילדים: "היידי בת ההרים", באתר וואלה, 24 באוקטובר 2001
↑   אריה ליבנת, הלב של בית זרע נדם, באתר הארץ, 14 באפריל 2013
| --- | --- |
בקרת זהויות :  NLI: 987007440853805171  GND: 1061925994  VIAF: 83148874565749621316   WorldCat (עם VIAF): 83148874565749621316
רמות גרומשין

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  77°38′00″S 85°46′00″W﻿ / ﻿77.6333°S 85.7667°W﻿ / -77.6333; -85.7667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמות גרומשין (למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמות גרומשין 
 
רמות גרומשין (באנגלית: Gromshin Heights, בבולגרית: Громшински възвишения) הם רמה גבוהה, המגיעה לגובה של 2,790 מטרים מעל פני הים (פסגת הר מוגנסן), בצידו המזרחי של רכס סנטינל, בצפון הרי אלזוורת' שבאנטארקטיקה.
גאוגרפיה

אורכה של הרמה 35 קילומטרים מצפון לדרום ורוחבה של הרמה 20 קילומטרים ממזרח למערב.
צורתו של הרכס כצורת האות U הפוכה (הפתח לכיוון דרום), האזור המרכזי מנוקז על ידי קרחון ויצ'ה הזורם לכוון דרום וקרחון יאמן.
בצידה הצפוני של הרמה מצויים מצוקי מילר.
אוכף סקאמי מקשר את הרמות להר ואייט ארפ.
גאוגרפיה > אתרים ברמה

ברמה מצויים:
פסגת בראנישט
צוק פורוס
בקע קיפרה
רכס מאץ'
צוקי מילר
הר קורנוול
הר מוגנסן
הר אוג'אקאנגאס
הר אלמר
הר וורן
הר וימס
קרחון ניוקאמר
פסגת פולסטאר
אוכף סקאמי
קרחון ויצ'ה
קרחון וידול
קרחון יאמן
היסטוריה > גילוי הרמה

הרמה מופתה לראשונה בשנת 1961 על ידי הסקר הגאולוגי של ארצות הברית.
היסטוריה > מקור השם

הרמות קרויות על שם היישוב גרומשין בצפון-מערב בולגריה.
לקריאה נוספת

הגאזט האנטארקטי של בולגריה (בבולגרית)
הערות שוליים

↑  הגאזט האנטארקטי הבולגרי
1 2 3 4 5 6 7  מידע גאוגרפי והיסטורי
רשת מלונות טמרס

| --- | --- |

 נתונים כלליים
 סוג:  מותג בבעלות חברה פרטית
 חברת אם:  Tamares Group
 מיקום המטה:  מלון דניאל הרצליה, אלי לנדאו 60, הרצליה
 משרד ראשי:  הרצליה, ישראל
 בעלות:  פויו זבלודוביץ'
 ענפי תעשייה:  מלונאות
 מוצרים עיקריים:  מלונות יוקרה ונופש
 מנכ"ל:  ענת סטריק-דהאן (מנכ"לית משותפת)  צחי לוי (מנכ"ל משותף)
  
 https://www.tamareshotels.co.il
 
רשת מלונות טמרס (מקור באנגלית: Tamares) הוא מותג של רשת מלונות בבעלות חברת ההחזקות Tamares Group השייכת לאיש העסקים פויו זבלודוביץ'. בנוסף לרשת בתי המלון, לקבוצת טמרס יש נדל"ן הכוללים בנייני משרדים במנהטן, בניינים בוושינגטון ומספר בתי מלון ובתי קזינו בלאס-וגאס. הרשת הוקמה בשנות ה-70, ומחזיקה כיום במלון אחד בישראל (רשת מלונות טמרס מכרה 3 מלונות לחברת ישראל קנדה ועוד אחד לרשת קראון פלאזה).
מלונות הרשת > דניאל

מלון דניאל הרצליה - 212 חדרים.
מלונות הרשת > מתחמי ספא

ספא שיזן - דניאל הרצליה.
רן גלינקא

| --- | --- |
גלינקא בתקופת פיקודו על שייטת 13
גלינקא בתקופת פיקודו על שייטת 13
 לידה:  1952 (בן 72 בערך) רמת רחל, ישראל ישראל
 מדינה:  ישראל 
 השכלה:  אוניברסיטת בר-אילן 
 השתייכות:   צבא הגנה לישראל
 תקופת הפעילות:  1969–1999 (כ־30 שנה)
 דרגה:   תת-אלוף
 תפקידים בשירות
 מפקד שייטת 13  מפקד פיקוד הנח"ל  קצין החינוך הראשי
 פעולות ומבצעים
   מלחמת יום הכיפורים     מבצע שלום הגליל   האינתיפאדה הראשונה   מבצע כחול וחום     המערכה ברצועת הביטחון
 תפקידים אזרחיים
 המנכ"ל הזמני של רשות השידור
 
רן גלינקא (נולד ב-1952) הוא תת-אלוף בצה"ל, כיהן כמפקד שייטת 13 וכקצין החינוך הראשי.
קורות חייו > ראשית חייו

גלינקא נולד בקיבוץ רמת רחל, בן לאל"ם שמואל גלינקא, שהתפרסם בגבורתו במלחמת העצמאות ונהרג במלחמת סיני. משפחתו עברה לקיבוץ רמת יוחנן ושם גדל וחונך עד לשרותו הצבאי.
קורות חייו > שירותו הצבאי

ב-1969 התגייס לצה"ל והתנדב לשייטת 13. השלים את הכשרת מסלול הלוחם ויצא לקורס קצינים. עם תום הקורס שב לשייטת, שם שימש כמפקד צוות. לאורך שנותיו ביחידה השתתף במבצעים רבים, כסגן מפקד השייטת פיקד על הכוח העיקרי של היחידה במהלך מבצע כחול וחום. ב-1991 החליף את שי ברוש ומונה למפקד השייטת, תפקיד בו כיהן עד 1994. פיקד על השייטת בין היתר במבצע דין וחשבון ובמבצע "מאמץ משותף", בו חיסלו לוחמי השייטת בלבנון את סלימאן עבד אל־רידא, בכיר בארגון אמל. ב-1995 מונה למפקד הנח"ל וב-1997 לקצין החינוך הראשי.
השתחרר מצה"ל ב-1999 ובדצמבר אותה שנה מונה למנכ"ל משרד מבקר המדינה, אך התפטר לאחר מספר חודשים.
בספטמבר 2001 מונה על ידי רענן כהן, באותה העת השר הממונה על רשות השידור, לשמש המנכ"ל זמני של הרשות. למרות רצונו של כהן למנותו כמנכ"ל קבוע, סירב ראש הממשלה אריאל שרון לאשר את המינוי, על רקע ביקורתו של שרון את אופי השידורים של חדשות הערוץ הראשון והוא סיים את תפקידו במרץ 2002.
גלינקא בעל תואר ראשון בכלכלה ולוגיסטיקה מאוניברסיטת בר-אילן ולימודים לקראת תואר שני בשיווק ומימון.
בשנים האחרונות עוסק ביזמויות טכנולוגיות בתחומים שונים.
הערות שוליים

↑  אהוד ערן, "תמצית געגוע - ארז גרשטיין והמלחמה בלבנון", הוצאת ידיעות אחרונות, 2007, עמד 104.
↑  עמרי אסנהיים, קרמבו האמיתי, באתר nrg‏, 11 במרץ 2005.
↑  יואב לימור, בלי להותיר עקבות, באתר ישראל היום, 13 בספטמבר 2018.
↑  ערן הדס, רן גלינקא: לא נהגו איתי ביושר, באתר ynet, 13 במרץ 2002
↑  הארץ, היום מסתיימת כהונת המנכ"ל הזמני של רשות השידור, רן גלינקא; טרם הוחלט מי יהיה המנכ"ל הבא, באתר TheMarker‏, 11 במרץ 2002
שון סלרס

| --- | --- |
אין תמונה חופשית
 לידה:  18 במאי 1969 אוקלהומה סיטי, ארצות הברית 
 הוצאה להורג:  4 בפברואר 1999 (בגיל 29) אוקלהומה, ארצות הברית 
 מדינה:  ארצות הברית 
 השקפה דתית:  נצרות 
 
שון ריצ'רד סלרס (באנגלית:Sean Richard Sellers; ‏18 במאי 1969 – 4 בפברואר 1999) היה רוצח אמריקאי, והאדם היחיד מאז השבת עונש המוות לקטינים ב-1976 שהוצא להורג על פשע שביצע כשהיה מתחת לגיל 17.
ביוגרפיה

סלרס נולד בקליפורניה, לאם בת 16 ואב אלכוהוליסט, שנטש את המשפחה כששון היה בן שלוש. אימו התחתנה עם נהג משאית, ושון נותר לעיתים קרובות אצל קרובי משפחה בעת שאימו הצטרפה לאביו החורג בנסיעותיו. הוא סבל מאלימות פיזית ורגשית מאת אביו החורג, אימו, סביו ודודיו, והרטיב במיטתו עד לגיל 13.
לטענתו, מגיל 7 הוא התחיל לשמוע קולות בראשו וכשהיה בן 15 החל לסגוד לכת השטן, פצע את עצמו ושתה את דמו לאחר ששמר אותו במקרר, וכן החל להשתמש בסמים ממריצים כדי להישאר ער ולהימנע מחלומות רעים.
ב-5 במרץ 1986 סלרס הרג את אמו ואת אביו החורג בעת שישנו בביתם שבאוקלהומה סיטי. סלרס לבש רק תחתונים כדי שהדם לא יידבק בבגדיו, וירה קודם באביו החורג. הירייה העירה את אמו, ואז הוא ירה בפניה. סלרס ניסה לגרום לזירת הרצח להיראות כאילו הרצח אירע על ידי פולש מבחוץ. לאחר מעשה הרצח הוא הלך ובילה עם חברתו.
משפט

במשפטו טען סלרס ששד השתלט עליו באיחוז וביצע את הרציחות, כחלק מהיותו שטניסט. הוא טען שקרא את התנ"ך השטני מאות פעמים בגילאי 15–16, ובווידוי מזמן מעצרו כתב שהוא אכן שקע עמוק בכת השטן וחשב שזו דרך אמיתית לחיות בה, דרך שתסייע לו לתפוס שליטה על חייו.
במהלך המשפט הודה סלרס גם ברציחתו של אדם נוסף, רוברט פול באוור, כחצי שנה קודם לכן. סלרס כעס על באוור, מוכר בחנות נוחות שסירב למכור לו בירה בשל היותו קטין, וירה בו למוות.
חבר המושבעים לא השתכנע מטענותיו של סלרס, וגזר עליו עונש מוות.
בזמן היותו במעצר סלרס הפך לנוצרי, ונפתח קמפיין המבקש עבורו חנינה מפני שהמיר דתו ונטש את השטניזם, וכן בשל גילו הצעיר. הוא אף הופיע במופע של אופרה וינפרי ובתוכנית האירוח של הרלדו ריברה. הוא גם התארח בתוכניות דוקומנטריות על כת השטן ועל רוצחים סדרתיים של הערוצים MSNBC, ‏CBS, ‏WNS NEWS, ‏A&E Network ועוד.
הוא נישא בכלא ב-14 בפברואר 1995, אך הנישואים בוטלו ב-1997.
משפט > ערעורים

ב-1999, במהלך ערעור שהגיש בבית המשפט הפדרלי העשירי לערעורים של ארצות הברית טען סלרס כי הוא לוקה בהפרעת זהות דיסוציאטיבית. בית המשפט הגיב שייתכן שהדבר נכון, אך הוסיף שטענתו זו של סלרס לא הוגשה לערכאות נמוכות יותר, ועל כן לא ניתן לצרף אותה לערעור כעת. ארגון זכויות האדם "Human Rights Watch" תקף את החלטתו של בית המשפט להוציא להורג אדם בשל כשלים פרוצדורליים בערעורו, כאשר ברור שהוא אכן סובל מהפרעה נפשית, והוסיף שרק מדינות שאינן דמוקרטיות מוציאות להורג קטינים. בנוסף נדחתה גם בקשתו לחנינה וכן ערעור שהגיש לבית המשפט העליון.
עם זאת, פסיכיאטרים רבים טענו שאם לסלרס אכן הייתה הפרעה נפשית היא הייתה מזוהה בסמיכות למעצרו, ולא רק שבע שנים לאחר מכן, בעת הערעור. גם אנשים מתוך הכלא העידו כי ראו את סלרס מתאמן יחד עם עורכי דינו כיצד להציג את עצמו כבעל הפרעה נפשית.
יומיים לפני הוצאתו להורג הגיש סלרס שני ערעורים נוספים. הערעור הראשון, שהוגש לבית המשפט המחוזי הפדרלי, האשים את ועדת החנינה והשחרורים של המדינה בהפרת זכויות האזרח שלו, אך ערעור זה נדחה. ערעור שני, שהוגש לבית המשפט לערעורים פליליים במדינה, טען שבית המשפט לערעורים במדינה עשה טעות בכך שקבע שסלרס ויתר על תביעת אי שפיותו במשפט. בית המשפט לערעורים במדינה הודה שהשתמש בהצדקה משפטית שגויה קודם לכן, אך עם זאת דחה את ערעורו של סלרס לאחר ששקל מחדש את התיק לגופו של עניין.
משפט > ההוצאה להורג

סלרס הוצא להורג ב-4 בפברואר 1999 על ידי זריקת רעל.
לפני מותו הכריז סלרס, כשהוא פונה לאחיו החורגים: "כל אלו ששונאים אותי כרגע וממתינים למותי – ירגישו אותו דבר גם כשיקומו מחר בבוקר. אתם הולכים לשנוא אותי בדיוק אותו דבר, ללא שינוי". הוא החל לשיר שירים דתיים-נוצריים, ואמר בקול רם: "הנה אני בא, אבא, אני חוזר הביתה". לאחר מכן הוא אמר לסוהר: "בוא נעשה את זה, גארי, בוא נתחיל", ומילותיו האחרונות היו: "שחרר את רוחי כדי שאוכל לשבח אותך. שחרר את רוחי כדי שאוכל לסגוד לך".
הערות שוליים

1 2 3  On Thursday He Dies ..; Sean Sellers was an abused 16-year-old when he killed his mother, his stepdad and a stranger. Next week, 12 years on, America will get its revenge when he is executed. - Free Online Library, www.thefreelibrary.com
↑  Michael A. Stackpole: The Pulling Report, www.rpgstudies.net
↑  OPEN LETTER TO SATANISTS, web.archive.org, ‏2008-11-20
↑  New Page 0, web.archive.org, ‏2009-02-03
↑  Lois Romano, REACHING OUT AS TIME IS RUNNING OUT, וושינגטון פוסט, ‏January 22, 1999
↑  State Governor Urged to Stop Execution of Juvenile | Human Rights Watch, web.archive.org, ‏2015-11-26
↑  Sellers Executed For 3 Murders | News OK, web.archive.org, ‏2018-04-13
שוודיה באירוויזיון 2006

שוודיה באירוויזיון 2006 השתתפה עם השיר "Invincible" בביצוע של קרולה.
לפני האירוויזיון

הנציג השוודי לאירוויזיון נבחר על ידי המלודיפסטיבלן, קדם האירוויזיון השוודי, אשר נחשב להפקה המושקעת ביותר באירופה לדברי מעריצי אירוויזיון רבים. המלודיפסטיבלן נערך גם השנה באותה המתכונת שהונהגה על התחרות מאז 2002.
את התחרות, פרט לשלב גלגל ההצלה, הנחתה לנה פיליפסון, הדיווה השוודית שבין היתר ייצגה את שוודיה באירוויזיון 2004.
בחצאי הגמר היו שני שלבי הצבעה - הראשון בשביל לבחור את 5 השירים הראשונים והשני בשביל לבחור את שני השירים שעולים אוטומטית אל הגמר (מקום 1 ו 2) ושני השירים שעולים לחצי גמר החמישי (גלגל ההצלה - מקום 3 ו 4). בגלגל ההצלה היו שני שלבי הצבעה - הראשון בשביל לקבוע את 5 השירים הראשונים והשני בשביל לקבוע אילו 2 שירים יעלו לגמר באופן אוטומטי.
הזוכה בתחרות קרולה הגקוויסט ייצגה בעבר את שוודיה - בשנת 1983 עם השיר Främling שאיתו הגיעה למקום השלישי, ובשנת 1991 עם השיר Fångad av en stormvind איתו זכתה והביאה את האירוויזיון למאלמו ב 1992.
לאחר זכייתה במלודיפסטיבלן 2006 היא שינתה את שירה לאנגלית ושם השיר החדש הוא Invincible (בלתי מנוצחת).
השיר נכתב על ידי תהומאס גיסון וקרולה, והולחן על ידי תהומאס גיסון, בובי ליונגרן והנריק ויקסטורם.
לפני האירוויזיון > חצי גמר 1

חצי גמר ראשון - זירת איינדאלס, לסקנד - 18.2.06
| מספר | מבצע | שם השיר | משמעות השם | מיקום/העפלה |
| --- | --- | --- | --- | --- |
| 1 | סימון מורנו | Aiayeh | אייהיה | 8 |
| 2 | להקת הבננה האלקטרית | Kameleont | לטאה | העפילו לגלגל ההצלה |
| 3 | אנה סהאלין | This woman | האישה הזו | 5 |
| 4 | מאגנוס באקלנד | The name of love | שם האהבה | העפיל לגלגל ההצלה |
| 5 | לינדה בנצינג | Jag ljuger så bra | אני שקרנית טובה | העפילה לגמר |
| 6 | פאנדאנג | Kuddkrig | מלחמת כריות | 6 |
| 7 | האנה גראף | Naughty boy | בחור שובב | 7 |
| 8 | אנדראס יונסון | Sing for me | שירו בשבילי | העפיל לגמר |
לפני האירוויזיון > חצי גמר 2

חצי גמר שני - אולם לופברגס לילה, קרלסטד - 25.2.06
| מספר | מבצע | שם השיר | משמעות השם | מיקום/העפלה |
| --- | --- | --- | --- | --- |
| 1 | מאגנוס קארלסון | Lev livet | חיים ערניים | העפיל לגמר |
| 2 | הפילים | Oh yeah | הו כן | 8 |
| 3 | סוניה | Etymon | מוכנה | 5 |
| 4 | אוסטן ורסטן | Ge mig en kaka till kaffet | הביאי לי עוגיה לקפה | 6 |
| 5 | פאבלו קפדה | La chica de la copa | נערת הזכוכית | 7 |
| 6 | קיקי דניאלסון | Idag & imorgon | היום ומחר | העפילה לגמר |
| 7 | ניקלאס ווהלגרן | En droppe regn | טיפת גשם | העפיל לגלגל ההצלה |
| 8 | וולווט | Mi amore | אהובי | העפיל לגלגל ההצלה |
לפני האירוויזיון > חצי גמר 3

חצי גמר שלישי - זירת רוזנהולם, קרלסקרונה - 4.3.06
| מספר | מבצע | שם השיר | משמעות השם | מיקום/העפלה |
| --- | --- | --- | --- | --- |
| 1 | גופות חסרות איברים | Temple of love | מקדש האהבה | העפילו לגמר |
| 2 | ייסיקה פולקר | When love's comin' back again | כשהאהבה שוב חוזרת | 7 |
| 3 | גרגור מיחאי | Mi amor | אהובתי | 8 |
| 4 | ייסיקה אנדרסון | Kalla nätter | לילות קרים | 5 |
| 5 | הפודלים | Night of passion | ליל תשוקה | העפילו לגמר |
| 6 | אליסיון | Golden star | כוכב זהוב | העפילו לגלגל ההצלה |
| 7 | פטריק איזקסון | Faller du så faller jag | אם את תפלי גם אני אפול | העפיל לגלגל ההצלה |
| 8 | קאיו | Innan natten är över | לפני שהלילה מסתיים | 6 |
לפני האירוויזיון > חצי גמר 4

חצי גמר רביעי - הסקנדינביום, גטבורג - 11.3.06
| מספר | מבצע | שם השיר | משמעות השם | מיקום/העפלה |
| --- | --- | --- | --- | --- |
| 1 | רוגר פונטארה | Silverland | ארץ הכסף | העפיל לגלגל ההצלה |
| 2 | ליילה אדל | Don't try to stop me | אל תנסה לעצור אותי | 7 |
| 3 | גונת'ר ונערות השמש | Like fire tonight | כמו אש הלילה | 6 |
| 4 | סנדרה דהאלברג | Jag tar det jag vill ha | אני אקח מה שאני רוצה | 5 |
| 5 | אוון | Under your spell | תחת כישופך | 8 |
| 6 | רנדקס | Mama take me home | אמא קחי אותי הביתה | העפילו לגלגל ההצלה |
| 7 | ביורן חלמן | Älskar du livet | האם אתה אוהב את החיים | העפיל לגמר |
| 8 | קרולה | Evighet | נצח | העפילה לגמר |
לפני האירוויזיון > גלגל הצלה

שלב גלגל ההצלה - אולפני הטלוויזיה של SVT, סטוקהולם
מנחה: קארין יולסטורם-ליוו
| מספר | מבצע | שם השיר | משמעות השם | מיקום/העפלה |
| --- | --- | --- | --- | --- |
| 1 | להקת הבננה האלקטרית | Kameleont | לטאה | לא ידוע |
| 2 | מגנוס בקלנד | The name of love | שם האהבה | העפיל לגמר |
| 3 | ניקלאס ווהלגרן | En droppe regn | טיפת גשם | לא ידוע |
| 4 | וולוט | Mi amore | אהובי | לא ידוע |
| 5 | אליסיון | Golden star | כוכב זהוב | לא ידוע |
| 6 | פטריק איזקסון | Faller du så faller jag | אם את תפלי גם אני אפול | לא ידוע |
| 7 | רוגר פונטארה | Silverland | ארץ הכסף | לא ידוע |
| 8 | רנדקס | Mama take me home | אמא קחי אותי הביתה | העפילו לגמר |
לפני האירוויזיון > גמר

בגמר הזוכה נבחר על ידי שילוב של תוצאות הקהל בבית (היוו 50%) ושל תוצאות השופטים (היוו 50%). קרולה זכתה בתוצאות הקהל בבית בעוד שאנדרס יוהנסון היה עדיפות השופטים.
הגמר - תיאטרון הגלוב, סטוקהולם - 18.3.06
| מספר | מבצע/ים | שם השיר | משמעות השם | מיקום | מספר נקודות |
| --- | --- | --- | --- | --- | --- |
| 1 | אנדראס יונסון | Sing for me | שירו בשבילי | 3 | 200 |
| 2 | ביורן חלמן | Älskar du livet | האם אתה אוהב את החיים | 9 | 6 |
| 3 | לינדה בנצינג | Jag ljuger så bra | אני שקרנית טובה | 7 | 56 |
| 4 | הפודלים | Night of passion | ליל תשוקה | 4 | 98 |
| 5 | מגנוס קרלסון | Lev livet | חיים ערניים | 8 | 19 |
| 6 | רנדקס | Mama take me home | אמא קחי אותי הביתה | 6 | 61 |
| 7 | קרולה | Evighet | נצח | 1 | 234 |
| 8 | מגנוס בקלנד | The name of love | שם האהבה | 5 | 68 |
| 9 | קיקי דניאלסון | Idag & imorgon | היום ומחר | 10 | 2 |
| 10 | גופות חסרות איברים | Temple of love | מקדש האהבה | 2 | 202 |
באירוויזיון

פרק זה לוקה בחסר. אנא תרמו לוויקיפדיה ו.
לוגו תחרות מלודיפסטיבלן 2006
רמות נפתלי במלחמת העצמאות

רמות נפתלי הוא מושב באזור הצפון ליד הגבול בין ישראל ללבנון. במהלך מלחמת העצמאות היה היישוב תחת אש למשך זמן רב. המושב הותקף על ידי צבא ההצלה בתחילת מאי 1948, והוא וסביבתו הקרובה שימשו מוקד לקרבות חשובים נוספים באותה מלחמה.
רקע

היישוב הוקם בשנת 1945 על ידי פלוגת פועלים חקלאיים, יוצאי פלוגה ד' של הפלמ"ח, בוגרי מקוה ישראל, אשר נקראו (על שם הפלוגה) 'בני פלד'. אלה נשלחו על ידי המוסדות הלאומיים לשם שמירה על הקרקע והכשרה לעיבוד חקלאי. עם תום מלחמת העולם השנייה עלתה למקום זה קבוצה ראשונה של חיילים משוחררים משני ארגונים, 'וינגייט' ו'המתנדב', אשר התארגנו להתיישבות עוד בטרם התגייסותם לשורות הצבא הבריטי, ואשר התאחדו לארגון אחד. בשנים הראשונות חיו המתיישבים חיי שיתוף הדומים יותר לקיבוץ מאשר למושב.
היישוב קם סביב מצודת רמות נפתלי, שהוקמה יחד עם מצודות ביריה וחוקוק, כחלק ממערך ההגנה של הבריטים בצפון, ובתיאום עם הסוכנות היהודית.
במלחמת העצמאות > חודשי המלחמה הראשונים

כבר בתחילת 1948 סבל היישוב, כמו גם יתר היישובים היהודיים שבסביבה, מהתקפות, ובעיקר הותקפו דרכי התחבורה, ולפיכך הוחלט לתגברם בחיילים. כיתת פלמ"ח התמקמה במשלט 'מענית' שמצפון למשק, ועסקה בעיקר באבטחה ובליווי שיירות. ב-27 בפברואר הותקפה כיתת הפלמ"ח שהתאמנה בסביבת רמות נפתלי וחייל אחד נהרג. ב-3 במרץ הותקפו חמישה רועים מן המושב בעת ניסיון לשדוד את עדר הצאן, ובחילופי האש נהרג חבר מושב אחד ושני נפצע קשה. לערבים היו הרוג אחד ומספר פצועים. באמצע אפריל פינו הבריטים את הגליל העליון. הבריטים המתפנים מסרו את משטרת נבי יושע ואת מחנה חיל הספר במלכיה לידי הערבים, ובכך נתקו כמעט את רמות נפתלי (כמו גם את משגב עם ואת מנרה) מיתר יישובי הגליל היהודיים. לאחר דיונים לא קלים, הוחלט בסוף אפריל 1948, לפנות מן היישוב את הילדים והבלתי לוחמים, ואלה פונו ב-22 לחודש ליסוד המעלה (בעת ההפוגה הראשונה הם עברו למכמורת ובהמשך לכפר ויתקין). במושב נמצאו, לאחר פינוי הבלתי לוחמים, כ-25 חברים ועוד כ-25 חיילי חי"ש מגדוד 11 של חטיבת גולני. הנשארים עסקו בהתבצרות ובגידור המקום.
במלחמת העצמאות > התקפת 'צבא ההצלה'

בסוף אפריל נצפתה תנועה קדחתנית באופן בלתי רגיל בקרב הערבים בסביבות המושב, בעיקר מצידו הלבנוני של הגבול. מפי מודיע ערבי נודע לחברי המושב כי מתוכננת התקפה על המקום. כיוון שכך, שמונה לוחמים תפסו את ג'בל אל-בילאווי, הר החולש על רמות נפתלי מדרום. כתה מחיילי התגבורת תפסה את משלט 'מענית'.
ב-1 במאי, החל משעה 4:00 בקירוב, נערכה על היישוב התקפה כבדה, תוך הסתייעות בתותחים ובשריוניות, על ידי גדוד הירמוכ השני של צבא ההצלה, בפיקודו של אדיב שישקלי. המשוריינים תקפו את היישוב מצפון, ואילו כוח רגלים תקף את ג'בל אל-בילאווי. לנוכח התקפת הרגלים, נעזב משלט ג'בל אל-בילאווי, בחיפוי אש מן המושב, כאשר אחד ממגיניו נהרג והושאר במקום. כן נעזב משלט 'מענית'. על המושב עצמו נערכו במשך היום שלוש הסתערויות, כאשר באחרונה שבהן, כבר נראה היה כי עוצמת ההתקפה פחתה. הסתערויות אלה נהדפו, ולמגינים היו ארבעה הרוגים ו-25 פצועים. כמו כן, נפסק במהלך הקרב הקשר האלחוטי, כיוון שהקשר נפצע קשה. טייסת הגליל של שרות האוויר, אשר הצניחה תחמושת ואספקה, ואף הטילה מספר פצצות, סייעה משמעותית להגנת המושב. לפנות ערב פסקה ההתקפה, והתוקפים נסוגו לנבי יושע. כמו כן הגיעה למושב תגבורת בגודל מחלקה מוגברת, אשר כללה לוחמים מהקיבוצים בסביבה. זו הוזעקה על ידי שלושה שליחים מן המושב שהגיעו רגלית, לאחר שפסק הקשר. התגבורת נשאה איתה תחמושת נוספת וחומרי רפואה. מיום המחרת, 2 במאי, ואילך, לא נערכה הסתערות, אולם נמשכו יריות והפגזות. ב-5 במאי הגיעה תגבורת נוספת, וכן פונו מהמקום הפצועים. כיוון שכוחות ההגנה נערכו בעת ההתקפה למבצע יפתח, סירב מפקד המבצע, יגאל אלון, לפצל את כוחותיו על מנת לתגבר את היישוב מעבר לתגבורות שנשלחו כאמור, וזאת למרות בקשות בהולות לסיוע, אשר שוגרו מן המושב. הוא טען כי הצלחת המבצע תשפר ממילא את מצב היישוב, ותביא להפסקת ההתקפה. ואכן, הנחה זו התאמתה במלואה, אלא שהדיפת ההתקפה הושגה בעמל רב. בפועל, סביר שהקרב על רמות נפתלי סייע להצלחת מבצע 'יפתח', בכך שריתק ושחק כוחות רבים של 'צבא ההצלה'. אבדות הערבים היו שמונה הרוגים וכארבעים פצועים.
במהלך הקרבות הגיע אלמנתו של אורד צ'ארלס וינגייט בלוויית יגאל אלון למנחת מחניים, וביקשה לטוס מעל מצודת רמות נפתלי ולהשליך את ספר התנ"ך האישי שלו, שליווה אותו בכל מסעותיו, אל המגינים (שנקראו על שמו). הספר בלוית מכתב הסבר נעטף בסמרטוטים כדי להגן עליו בשעת הנפילה והושלך מהאוויר אל המצודה, אך ככל הנראה לא נחת בתחומה.